internet vaartha 297 Views
పనామా పేపర్స్‌పై జైట్లీ
న్యూఢిల్లీ : పన్నులు చెల్లించకుండా తమ ఆదాయవనరులను గుప్తధనంగా విదేశాల్లో దాచుకుంటున్న వ్యక్తులు సంస్థలు ఇకపై ప్రభుత్వం కళ్లుగప్పి దాచుకోలేవని ఆర్థిక మంత్రి అరుణ్‌జైట్లీ వెల్లడించారు. ప్రభుత్వం ప్రకటించిన స్వఛ్ఛంద వెల్లడి విధానాన్ని ఎంచుకోకుండా పాతపద్దతినే వినియోగిస్తుంటే అక్రమ ఆస్తులన్నింటినీ బైటికి లాగుతామని, స్వాధీనం చేసుకోకతప్పదని ఇకపై ఇటువంటి సాహసాలు చేయడం వారికి అత్యంత ఖర్చుతోకూడిన వ్యవహారంగా మారు తుందని జైట్లీ హెచ్చరించారు. ఇప్ప టికే ఇటువంటి వాటిని అరికట్టేందుకు అంతర్జాతీయ కార్యాచరణ, ఒప్పందాలను అనుసరిస్తున్నామని 2017 నాటికి పూర్తిస్థాయిలో కార్యాచరణ అమలవుతుందన్నారు ఆ తర్వాత ఇకపై ఇటువంటి సంస్థలు, ప్రము ఖులు ఆక్రమాస్తులను రాబడులను విదేశాల్లో ఎంతమాత్రం భద్రపరుచు కోలేరన్నారు. జి20దేశాలతో ఫ్యాట్కా సంస్కరణలను అమలులోనికి తెస్తు న్నట్లు తెలిపారు. ద్వైపాక్షిక లావా దేవీలు ఒప్పందాలు మొత్తం 2017 నుంచి అమలు లోనికి వస్తాయన్నారు. సిఐఐ నిర్వహించిన వార్షిక సదస్సులో జైట్లీ పాల్గొని ప్రసంగించారు. పనామా లాసంస్థ మోస్సాక్‌ ఫాన్సెకా వెల్లడించిన ఐదు వందల మంది భారతీయుల పేర్ల అంశాన్ని ప్రస్తా విస్తూ పైవిధంగా వ్యాఖ్యలుచేసారు. పనామా పేపర్స్‌గా పేర్కొంటున్న ఈ కుంభకోణంలో భారతీ యుల్లో ప్రముఖులు కొందరిపేర్లు ఉన్నాయి. గత ఏడాది నల్లధనచట్టం పరిధిలో ప్రవేశపెట్టిన సింగిల్‌ విండో విధానం వినియోగించుకోని వారు ఎవరైనా సరే కఠిన చర్యలు ఎదుర్కొంటారన్నారు. విదేశాల్లో అక్రమాస్తులు దాచుకున్నవారిపై భారీపెనాల్టీ చట్టా లను ప్రకటించామన్నారు. ఎవరు తప్పులు చేసినా సరే వారికిచివరి అవకాశం స్వఛ్ఛంద ఆస్తుల వెల్లడి విధానం కింద ఇస్తున్నట్లు తెలిపారు ఈ విధానం అమలులో ఉందని, ఎంతోమంది వినియోగించు కున్నారని కొందరు ఇప్పటికీ వినియోగించుకోలేద న్నారు. ప్రస్తుతం మీడియాలో వస్తున్న వార్తలు భారత్‌ ప్రతిష్టపై ప్రభావం చూపించేవిగా ఉన్నాయ ని అలాగే ప్రపంచంలోని మిగిలిన దేశాలపై మరింత ప్రభావం చూపిస్తాయన్నారు. అయితే ఇక ముందు మరింతగోప్యంగా ఉంచాలనుకునే వ్యక్తులు, సంస్థల కు మాత్రం గుణపాఠంతప్పదని జైట్లీ హెచ్చరించారు.